"Grazzi … Ommi u missieri qed jirkupraw tajjeb" – Bint il-koppja involuta f'inċident f'Raħal Ġdid "Grazzi lil dawk kollha li awguraw fejqan ta' malajr lil ommi u lil missieri." Hekk bdiet biex tgħid bint iż-żewġ persuni li kienu involuti f'inċident bil-mutur f'Raħal ġdid il-Ħadd li għadda. F'dak li hi ddeskriviet bħala "ritratt tal-familja tal-2021", Lindsay Bongailas ikkonfermat li ommha u missierha kienu qed jirkupraw tajjeb minkejja l-ġrieħi li sofrew. Filwaqt li kompliet tagħmel il-kuraġġ lil ommha u missierha biex ikunu jistgħu jirritornaw flimkien lejn id-dar bħal qabel, hija mill-ġdid irringrazzjat lil dawk kollha li bagħtulhom messaġġi ta' kuraġġ f'dan il-perjodu diffiċli.